Studie en Lering asook Christen Besigheids Leiding
Ons Bediening en Visie
RAIN International SA, met hoofkwartier in Kempton Park, Suid-Afrika, is gestig deur Jan en Annika van Rooyen (hulle woon ook in Kempton Park, SA).
Jan & Annika is staan alreeds in Bediening en Besigheid vir die afgelope 40 jaar, en hul passie is om die Goeie Nuus van God se Koninkryk te verkondig en die Woord uit te lê aan almal wat honger en dors na meer van God (besoek Woord Studies).
Deur 'n proses van opleiding, afrigting (coaching) en mentorskap bou Jan & Annika in die lewens van Christene in sodat die Kerk sterk kan staan as 'n Verbonds Gemeenskap met die vermoë om 'n tasbare en standhoudende impak te kan maak op plaaslike gemeenskappe, landstreke en volke.
Die Bediening - Studie en Onderrig in die Woord, Afrigting van Leiers
Jan & Annika het albei 'n brandende begeerte om 'n honger en dors in die harte van Gelowiges aan te wakker vir die inwonende Volheid van Christus sodat Christene met duidelikheid God se doel vir hulle lewens kan onderskei.
Gedurende die bykans 40 jaar van bediening het Jan & Annika die voorreg gehad om in verskeie kerke, konferensies en seminare te bedien. God het ook geleenthede geskep waar hulle dien as adviseurs aan Kerke & Bedienings, sowel as Staats- & Besigheids Leiers - besoek HIER vir meer...
Besigheids Leiding en Werksplek Bediening
Jan & Annika is ook die Direkteure van hulle eie Besighede, met die gevolg dat hulle die vermoë besit om Christene op te lei wat betrokke is in die Werksplek en ook hul eie Besighede besit. Hulle is ook gesogte gassprekers by Besigheids Seminare en Konferensies, en gee gereeld raad en advies aan besigheidsmans en vroue wat wysheid en ondersteuning benodig met hulle besighede en organisasies.